Уважаеми родители,

Във връзка с обявяването от Народното събрание извънредно положение в страната, всеки от нас е длъжен да прояви най-висока степен на отговорност към обществото. Нека запазим спокойствие и да предприемем всички необходими мерки, които се предлагат от Националния оперативен щаб и се прилагат от правителството на Република България.

Живеем в технологичен свят, който ни предоставя решения за бърза и надеждна комуникация. Сега тези възможности може да подпомогнат учебния процес и да допринесе за пълноценното прилагане на един нов подход към образованието.

Дигитализацията е начинът учебно-възпитателния процес да не прекъсва. Образованието в дигитална среда може да бъде приложено успешно само с Вашата подкрепа и в непрекъснато партньорство с педагогическите специалисти и ръководството институцията, което учат децата Ви.

Всички алтернативни варианти за учене и преподаване на от разстояние могат да бъдат използвани. Става въпрос за електронни платформи за синхронно и асинхронно обучение, онлайн обучение в реално време и електронна комуникация. Подходящи са и електронните варианти на учебници, електронно четимите учебници, както и електронните ресурси на редица доставчици. Комуникацията е възможна чрез електронния дневник, електронните пощи, социалните мрежи и други, при което на учениците в домашни условия ще се оказва дистанционна подкрепа за самоподготовка и упражнения.

За пълноценното прилагане на обучението от разстояние през идните дни е желателно да бъдат изпълнени следните препоръки:

* Следете постоянно информацията която изпращат учителите на Вашето дете;
* Осигурете тиха и спокойна среда, където детето да има възможност да се съсредоточи върху комуникацията с учителя и усвояването на учебния материал;
* Подгответе налично електронно устройство и при възможност свързаност с интернет;
* Съдействайте на педагогическите специалисти за изпълнение на инструкциите и задачите, които поставят;

Ето и някои практически съвети, с изпълнението на които ще допринесете в значителна степен за постигане на общите цели:

* Препоръчително е да осигурите присъствието на възрастен по време на учебния процес от разстояние;
* Съдействайте на по-малките деца с наличната техника , осигурете им възможност да гледат уроците по БНТ;
* Споделяйте информация за проблема и насърчавайте Вашите по-големи деца да вземат отговорни решения и да ги прилагат по отношение на ограничаване на физическите контакти с приятели и връстници;
* Поддържайте интензивна комуникация с учителите;
* Споделяйте затрудненията, които срещате, за да намерите заедно най-доброто решение.

Нека бъдем добронамерени, сплотени и да си сътрудничим в името на най-добрия интерес на детето.